Κανάλια Μαγνησίας

μικρογραφία|Πάνω από το χωριό Κανάλια Μαγνησίας, εκεί που το Μαυροβούνι σμίγει με το Πήλιο
Τα Κανάλια είναι οικισμός της Περιφερειακής Ενότητας Μαγνησίας, στην Περιφέρεια Θεσσαλίας. Διοικητικά ανήκουν στην Κοινότητα Καναλίων, της Δημοτικής Ενότητας Κάρλας και υπάγονται στο Δήμο Ρήγα Φεραίου.

 Γεωγραφικές πληροφορίες 
Τα Κανάλια βρίσκονται σε υψόμετρο 93 μέτρων και έχουν πληθυσμό 893 κατοίκων, σύμφωνα με την Απογραφή του 2021.

Είναι κτισμένα στους πρόποδες του Μαυροβουνίου και κοντά τους υπάρχει η Λίμνη Κάρλα. Απέχουν 25 χλμ. από το Βόλο, 5 χλμ. από την Κερασιά και 15 χλμ. από το Στεφανοβίκειο. Απέχουν επίσης 18 χιλιόμετρα από την κοντινότερη παραλία, που είναι το Κεραμίδι.

Σήμερα αποτελούν μία από τις περιοχές με την μεγαλύτερη και ποιοτικότερη παραγωγή αμυγδάλων στην Ελλάδα. Οι κάτοικοι του χωριού ασχολούνται κυρίως με γεωργία και κτηνοτροφία.

 Ιστορικά στοιχεία 
Τα Κανάλια είναι κτισμένα στους πρόποδες του βορειουδυτικού Πηλίου και μπροστά τους απλώνεται η λίμνη Κάρλα, ή Βοιβηίδα, η οποία αποτελούσε τη μεγαλύτερη φυσική λίμνη της Ελλάδας μέχρι να αποξηρανθεί το 1962, και σήμερα η επανασύστασή της αποτελεί ένα από τα μεγαλύτερα οικολογικά έργα της Ελλάδας.

Το χωριό είναι χτισμένο σε μία τοποθεσία, όπου έχει πανοραμική θέα του κάμπου και της λίμνης, ενώ δίπλα στο σημερινό χωριό έχουν βρεθεί σημαντικά αρχαιολογικά ευρήματα που παραπέμπουν στη Νεολιθική εποχή.

Η λίμνη αποτελούσε ανέκαθεν το σήμα κατατεθέν του χωριού, το οποίο έπαιξε σημαίνοντα ρόλο στη ζωή της περιοχής για πολλούς αιώνες. Τα Κανάλια αποτέλεσαν το κεφαλοχώρι της περιοχής, αφού η λίμνη έδωσε τη δυνατότητα στους κατοίκους του χωριού, αφενός να εξασφαλίζουν την τροφή τους ακόμα και σε δύσκολες περιόδους, όπως ήταν η Κατοχή της Ελλάδας 1941-1944, και αφετέρου να εμπορεύονται τα ψάρια προσελκύοντας εμπόρους από όλη τη Θεσσαλία. Η λίμνη διέθετε τρεις ιχθυόσκαλες.

Η λίμνη  στην αρχαιότητα ονομαζόταν Βοιβηΐς. Από το όνομά της και μόνο καταλαβαίνουμε τη θεϊκή καταγωγή της. Φοίβη – και στα θεσσαλικά Βοίβη με τροπή του Φ σε Β  – ονομαζόταν η μητέρα της Λητούς, η οποία ήταν μητέρα του θεού Απόλλωνα, του θεού του φωτός. Θεϊκή  και λαμπερή , λοιπόν, η λίμνη. Με το ίδιο όνομα, Βοίβη, υπήρχε πόλη στις όχθες της Βοιβηΐδας. Στα Μεσαιωνικά χρόνια ονομάστηκε Κάρλα, ίσως γιατί  « την εποχή της καταλανοκρατίας κάποιος Κάρολος δούκας νεμόταν τη λίμνη», σύμφωνα με τον Γ. Κορδάτο. Στα τελευταία χρόνια οι παρακάρλιοι κάτοικοι όταν μιλούν  μεταξύ τους για τη λίμνη  την ονομάζουν Βάλτο.

Μετά την αποξήρανση της λίμνης, η οποία συνέπεσε με την περίοδο της μεγάλης αστικοποίησης, ο πληθυσμός των Καναλίων μειώθηκε σημαντικά και σταδιακά το χωριό έχασε τη σημασία που είχε για την περιοχή. Παρόλα αυτά, η αλλαγή του μικροκλίματος της περιοχής πιθανόν να συνέβαλε σημαντικά στην επιτυχία της καλλιέργειας αμυγδάλων στην περιοχή. Το χωριό των Καναλιών κατέχει μια από τις σημαντικότερες παραγωγές αμυγδάλων στην Ελλάδα, ενώ τα προϊόντα τους θεωρούνται ιδιαίτερα ποιοτικά.

Σήμερα, το χωριό διαθέτει Δημοτικό Σχολείο, Γυμνάσιο, Λύκειο και Περιφερειακό Ιατρείο. Επίσης, τα Κανάλια αποτελούν την έδρα του Φορέα Διαχείρισης της Περιοχής Οικοανάπτυξης Κάρλας – Μαυροβουνίου – Κεφαλόβρυσου – Βελεστίνου (Π.Ο. Κα.Μα.Κε.Βε.) και διαθέτουν Μουσείο Λιμναίου Πολιτισμού, το οποίο αναδεικνύει την οικολογική σημασία και ιστορία της λίμνης και τον τρόπο με τον οποίο επηρέασε την κουλτούρα των κατοίκων των Καναλίων και της γύρω περιοχής.

 Εξωτερικοί σύνδεσμοι 
 Κανάλια Μαγνησίας (σελίδα στο facebook).
 Δήμος Ρήγα Φεραίου (ιστότοπος).
 Φορέας Διαχείρισης Κάρλας - Μαυροβουνίου - Κεφαλόβρυσου - Βελεστίνου - Δέλτα Πηνειού (ιστότοπος).
 Μουσείο Λιμναίου Πολιτισμού Κάρλας (σελίδα στο facebook)
 Τα Κανάλια στο Πέρασμα του Χρόνου (σελίδα στο Facebook)

 Διοικητικές μεταβολές 
Ακολουθούν 2 πίνακες, με τις διοικητικές μεταβολές του οικισμού «Κανάλια» και της «Κοινότητας Καναλίων».

 Κανάλια Μαγνησίας 
+Διοικητικές μεταβολές οικισμού: τα Κανάλια ΜαγνησίαςΚανάλια Λαρίσηςα/αΦ.Ε.Κ.Μεταβολή1)ΦΕΚ 126Α - 02/04/1883Ο οικισμός Κανάλια, ορίζεται έδρα του Δήμου Βοίβης.2)ΦΕΚ 136Α - 08/07/1899Ο οικισμός Κανάλια, αποσπάται από το Νομό Λαρίσης και υπάγεται στο Νομό Μαγνησίας.Κανάλια Μαγνησίαςα/αΦ.Ε.Κ.Μεταβολή2)ΦΕΚ 136Α - 08/07/1899Ο οικισμός Κανάλια, αποσπάστηκε στο Νομό Μαγνησίας, από το Νομό Λαρίσης.3)ΦΕΚ 282Α - 04/12/1909Ο οικισμός Κανάλια, αποσπάται από το Νομό Μαγνησίας και υπάγεται στο Νομό Λαρίσης.Κανάλια Λαρίσηςα/αΦ.Ε.Κ.Μεταβολή3)ΦΕΚ 282Α - 04/12/1909Ο οικισμός Κανάλια, αποσπάστηκε στο Νομό Λαρίσης, από το Νομό Μαγνησίας.4)ΦΕΚ 262Α - 31/08/1912Ο οικισμός Κανάλια, αποσπάται από το Δήμο Βοίβης και ορίζεται έδρα της Κοινότητας Καναλίων.5)ΦΕΚ 169Α - 04/07/1942Ο οικισμός Κανάλια, αποσπάται από το Νομό Λαρίσης και υπάγεται στο Νομό Μαγνησίας.Κανάλια Μαγνησίαςα/αΦ.Ε.Κ.Μεταβολή5)ΦΕΚ 169Α - 04/07/1942Ο οικισμός Κανάλια, αποσπάστηκε στο Νομό Μαγνησίας, από το Νομό Λαρίσης.6)ΦΕΚ 244Α - 04/12/1997Ο οικισμός Κανάλια, αποσπάται από την Κοινότητα Καναλίων και προσαρτάται στο Δήμο Κάρλας.7)ΦΕΚ 87Α - 07/06/2010Ο οικισμός Κανάλια, αποσπάται από το Δήμο Κάρλας και προσαρτάται στο Δήμο Ρήγα Φεραίου.

 Κοινότητα Καναλίων Μαγνησίας 
+Διοικητικές μεταβολές: Κοινότητα Καναλίων ΜαγνησίαςΚοινότητα Καναλίων Λαρίσηςα/αΦ.Ε.Κ.Μεταβολή1)ΦΕΚ 262Α - 31/08/1912Σύσταση της Κοινότητας Καναλίων, με την απόσπαση του οικισμού Κανάλια από το Δήμο Βοίβης και τον ορισμό του ως έδρα της Κοινότητας Καναλίων.2)ΦΕΚ 169Α - 04/07/1942Η Κοινότητα Καναλίων, αποσπάται από το Νομό Λαρίσης και υπάγεται στο Νομό Μαγνησίας.Κοινότητα Καναλίων Μαγνησίαςα/αΦ.Ε.Κ.Μεταβολή2)ΦΕΚ 169Α - 04/07/1942Η Κοινότητα Καναλίων, αποσπάσθηκε στο Νομό Μαγνησίας, από το Νομό Λαρίσης.3)ΦΕΚ 244Α - 04/12/1997Ο οικισμός Κανάλια, αποσπάται από την Κοινότητα Καναλίων και προσαρτάται στο Δήμο Κάρλας.

 Διατελέσαντες Κοινοτάρχες 
+Εκλεγμένοι Κοινοτάρχες Καναλίων (1979 - 1998)Πρόεδροι Κοινότητας Καναλίων Μαγνησίας (1979 - 1998)Θητεία1979 - 19821983 - 19861987 - 19901991 - 19941995 - 1998ΠρόεδροςΠαπατριανταφύλλου ΚωνσταντίνοςΠαπατριανταφύλλου ΚωνσταντίνοςΤάσιος ΙωάννηςΤάσιος ΙωάννηςΠαπατριανταφύλλου Κωνσταντίνος

 Παραπομπές 



Καναλια
Κατηγορία:Δήμος Ρήγα Φεραίου